Ma ndem-d tamedyazt i cnan zik neɣ icnun tura ad d-naff aṭas deg-sen i yesxedamen inzan d yinnan i aɣ-d-ǧǧan wat zik, ma nṭef inzan d amedya ad d-naff nsexdam-iten aṭas deg usefru, imi inzi deg usefru aṭas n tulmisin i ten-yesdukklen. Asefru yebna s wafiren, afiren-agi keffun s tmeɣrut sɛan akat … akken-i ula d inzan acku nzmer ad d-ndem afir neɣ ugar ad atneḥseb d inzi xas ulama talɣa-s wezzilet maca ad d-naff yettak-as ccbaḥa, irennu-as-id deg lmeɛna i usefru-agi, d aya i t-yeǧǧan yesɛa tawuri deg usefru.